SA 'dokters' in China moet glo oor begin in Rusland | MedSure.co.za
Morapela sê in sy mediaverklaring dat die EFF van die studente in Xian en Dalian, China, gehoor het dat hulle 'n "onwettige opdrag" gegee is om na Russiese universiteite te skuif en dat hulle hul mediese studie oor moet begin.
Volgens Morapela beweer die amptenaar wat die opdrag gegee het, dat hy dit namens die kantoor van Kopung Ralikontsane, die Vrystaatse direkteur-generaal wat in die premierskantoor werk, gedoen het.
Die EFF meen die opdrag is teenstrydig met die bestaande kontrakte wat die studente vir beurse met die Vrystaatse provinsiale regering gesluit het.
Morapela sê hoewel die EFF alle projekte steun wat met die bevordering van onderwys en opleiding te make het, is die party bekommerd oor die oënskynlike gebrek aan beplanning, wat tot gevolg het dat 60 mediese studente "op 'n dwaalspoor geplaas is".